I årene etter andre verdenskrig var det blitt opprettet nye yrkesskoler i Bodø, Hammerfest, Kirkenes og Narvik. Det ble planlagt nye yrkesskoler i Mo i Rana, Melbu og Brønnøysund. Det var også vurdert som viktig å få opprettet en yrkesskole for samisk håndverk. Andre skoleslag som ble planlagt og bygget var landbruksskole, sjømannsopplæring, fiskerifagskole og opplæring for fiskeriarbeidere, samt hagebruksskole (på Kvæfjord prestegård) og opplæringsstasjoner for maskinell jorddyrkning.